title: Euroopan parlamentin ja neuvoston direktiivi (EU) 2021/1187, annettu 7 päivänä heinäkuuta 2021, Euroopan laajuisen liikenneverkon (TEN-T) toteuttamista edistävistä yhdenmukaistamistoimenpiteistä

text:
                  20.7.2021

                  FI

                  Euroopan unionin virallinen lehti

                  L 258/1

         EUROOPAN PARLAMENTIN JA NEUVOSTON DIREKTIIVI (EU) 2021/1187,
         annettu 7 päivänä heinäkuuta 2021,
         Euroopan laajuisen liikenneverkon (TEN-T) toteuttamista edistävistä yhdenmukaistamistoimenpiteistä
         EUROOPAN PARLAMENTTI JA EUROOPAN UNIONIN NEUVOSTO, jotka
         ottavat huomioon Euroopan unionin toiminnasta tehdyn sopimuksen ja erityisesti sen 172 artiklan,
         ottavat huomioon Euroopan komission ehdotuksen,
         sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
         ottavat huomioon Euroopan talous- ja sosiaalikomitean lausunnon (1),
         ottavat huomioon alueiden komitean lausunnon (2),
         noudattavat tavallista lainsäätämisjärjestystä (3),
         sekä katsoo seuraavaa:

                     (1)

                     Euroopan parlamentin ja neuvoston asetuksessa (EU) N:o 1315/2013 (4) vahvistetaan viimeisimmän kehityksen mukaisten unionin yhteentoimivien verkkojen perustamista koskevat yhteiset puitteet kansalaisten palvelemiseksi, unionin sosiaalista, taloudellista ja alueellista yhteenkuuluvuutta varten ja sisämarkkinoiden kehittämiseksi edistämällä yhtenäistä Euroopan liikenne- ja liikkuvuusaluetta. Euroopan laajuisen liikenneverkon (TEN-T) rakenne on kaksitasoinen, ja se muodostuu kattavasta verkosta ja ydinverkosta. Kattavalla verkolla varmistetaan unionin kaikkien alueiden vaihtoyhteyksien toimivuus, ja ydinverkko koostuu niistä kattavan verkon osista, jotka ovat strategisesti kaikkein tärkeimpiä unionin kannalta. Asetuksessa (EU) N:o 1315/2013 määritellään verkkojen päätökseen saattamista koskevat sitovat tavoitteet, joiden mukaan ydinverkko on saatettava päätökseen viimeistään vuonna 2030 ja kattava verkko viimeistään vuonna 2050 erityisesti priorisoimalla rajatylittäviä yhteyksiä, parantamalla yhteentoimivuutta ja edistämällä unionin liikenteen infrastruktuurin multimodaalista yhdentymistä.

                     (2)

                     TEN-T-verkon valmiiksi saattamisen tarpeesta ja sitovista aikatauluista huolimatta kokemus on osoittanut, että tässä tarkoituksessa tehtyjä investointeja haittaavat usein moninaiset, erilaiset ja monimutkaiset lupamenettelyt, rajatylittävät hankintamenettelyt ja muut menettelyt. Tämä tilanne vaarantaa hankkeiden oikea-aikaisen täytäntöönpanon ja aiheuttaa monissa tapauksissa merkittäviä viivästyksiä ja kustannusten nousua. Lisäksi hankkeen toteuttajien ja mahdollisten yksityisten sijoittajien epävarmuus voi lisääntyä, mikä voi joissakin tapauksissa johtaa jopa siihen, että hankkeet eivät toteudu alkuperäisen suunnitelman mukaisina. Tämän direktiivin tavoitteena on ratkaista nämä ongelmat ja saattaa TEN-T-verkko valmiiksi samanaikaisesti ja oikea-aikaisesti unionin tasolla toteutettavien yhdenmukaistettujen toimien avulla. Laatiessaan kansallisia suunnitelmiaan ja ohjelmiaan jäsenvaltioiden olisi otettava huomioon TEN-T-verkon kehittäminen asetuksen (EU) N:o 1315/2013 49 artiklan 2 kohdan mukaisesti.

                     (3)

                     Tämän direktiivin soveltamisalan olisi katettava hankkeisiin liittyvät menettelyt, mukaan lukien ympäristövaikutusten arviointiin liittyvät menettelyt. Tämä direktiivin ei kuitenkaan saisi vaikuttaa kaupunkisuunnitteluun tai maankäytön suunnitteluun, julkisia hankintoja koskeviin myöntämismenettelyihin eikä strategisella tasolla toteutettuihin muihin kuin hankkeisiin liittyviin toimiin, joita ovat esimerkiksi strateginen ympäristöarviointi, julkisen talouden talousarviosuunnittelu sekä kansalliset tai alueelliset liikennesuunnitelmat. Lupamenettelyjen tehostamiseksi ja hankkeiden korkealaatuisen dokumentoinnin varmistamiseksi hankkeiden toteuttajien olisi huolehdittava valmisteluista, kuten alustavista selvityksistä ja raporteista, ennen lupamenettelyn käynnistämistä. Tätä direktiiviä ei olisi sovellettava hallinnollisiin tai tuomioistuimessa tapahtuviin muutoksenhakumenettelyihin.

                     (4)

                     Tätä direktiiviä olisi sovellettava hankkeisiin, jotka ovat osa tämän direktiivin liitteessä lueteltuja TEN-T-ydinverkon ennalta yksilöityjä osuuksia, ja muihin ydinverkkokäytäviin liittyviin hankkeisiin, joiden kokonaiskustannukset ylittävät 300 000 000 euroa. Hankkeet, joiden kustannukset ylittävät kyseisen summan, ovat usein strategisesti tärkeitä unionin älykästä, kestävää ja osallistavaa kasvua koskevan strategian kannalta ja edistävät asetuksen (EU) N:o 1315/2013 tavoitteita. Ydinverkkokäytävät määritellään Euroopan parlamentin ja neuvoston asetuksessa (EU) N:o 1316/2013 (5) esitetyillä linjauksilla ja asetukseen (EU) N:o 1315/2013 sisältyvillä ydinverkon kartoilla. Näiden karttojen teknisenä perustana toimii TEN-T-verkkoa koskeva interaktiivinen maantieteellinen ja tekninen tietojärjestelmä (TENtec), joka sisältää yksityiskohtaisempia tietoja Euroopan laajuisesta liikenneinfrastruktuurista.

                     (5)

                     Yksinomaan telemaattisiin sovelluksiin, uusiin teknologioihin ja innovointiin liittyvät hankkeet olisi jätettävä tämän direktiivin soveltamisalan ulkopuolelle, koska niiden käyttöönotto ei rajoitu ydinverkkoon.

                     (6)

                     Jäsenvaltiot voivat kuitenkin soveltaa tätä direktiiviä muihin ydinverkkoon ja kattavaan verkkoon liittyviin hankkeisiin, myös yksinomaan telemaattisiin sovelluksiin, uusiin teknologioihin ja innovointiin liittyviin hankkeisiin, jotta voidaan saavuttaa yhdenmukainen lähestymistapa liikenneinfrastruktuurihankkeisiin. Kansallisten viranomaisten julkaisemat luettelot tämän direktiiviin soveltamisalaan kuuluvista yksittäisistä hankkeista voisivat lisätä hankkeiden toteuttajien kannalta avoimuutta TEN-T-verkkoon liittyvistä käynnissä olevista ja tulevista töistä.

                     (7)

                     Koska asiaa koskevassa unionin oikeudessa ja kansallisessa lainsäädännössä säädetään erilaisista ympäristöarvioinneista, jotka ovat tarpeen lupien myöntämiseksi ydinverkon hankkeille, jäsenvaltioiden olisi otettava käyttöön, jos se on mahdollista ja tarkoituksenmukaista, kyseisen unionin oikeuden ja kansallisen lainsäädännön vaatimukset täyttävä yksinkertaistettu menettely, jotta edistetään tämän direktiivin tavoitteiden saavuttamista toimenpiteiden yhdenmukaistamiseksi entisestään.

                     (8)

                     Tämän direktiivin soveltamisalaan kuuluvat hankkeet olisi tarvittaessa asetettava käsittelyssä etusijalle. Etusija-asema voi tarkoittaa lyhyempiä määräaikoja, samanaikaisia menettelyjä tai lyhyitä valitusaikoja, samalla kun varmistetaan, että myös muiden horisontaalisten politiikkojen – kuten sellaisten ympäristöpolitiikkojen, joiden tavoitteena on välttää, ehkäistä, vähentää tai poistaa haitallisia ympäristövaikutuksia – tavoitteet saavutetaan unionin oikeuden ja kansallisen lainsäädännön mukaisesti. Useiden jäsenvaltioiden oikeudellisessa kehyksessä asetetaan käsittelyssä etusijalle tietyt hankeluokat sen mukaan, mikä on hankkeiden strateginen merkitys taloudelle. Kun kansalliseen oikeudelliseen kehykseen sisältyy tällainen etusijalle asettaminen, sitä olisi automaattisesti sovellettava tämän direktiivin soveltamisalaan kuuluviin hankkeisiin. Siitä huolimatta jäsenvaltioille olisi sallittava erityisten lupamenettelyjen testaaminen rajalliseen määrään hankkeita, jotta menettelyjen mahdollista ulottamista muihin hankkeisiin voitaisiin arvioida. Tällaisen testin aikana kyseistä jäsenvaltiota ei olisi velvoitettava soveltamaan kyseisiä testausmenettelyjä muihin tämän direktiivin soveltamisalaan kuuluviin hankkeisiin.

                     (9)

                     Ydinverkkokäytäviin liittyviä hankkeita olisi tuettava tehokkailla lupamenettelyillä, jotta koko menettelyä on mahdollista hallinnoida selkeästi ja jotta hankkeiden toteuttajille järjestetään yhteystaho. Tätä varten jäsenvaltioiden olisi nimettävä yksi tai useampi viranomainen sen mukaan, millaisia niiden kansallinen oikeudellinen kehys ja hallinnolliset järjestelyt ovat ja minkä tyyppisiä asianomaiset hankkeet ovat. Jos jäsenvaltio nimeää useita viranomaisia, sen olisi varmistettava, että yksittäistä hanketta ja yksittäistä lupamenettelyä varten nimetään ainoastaan yksi viranomainen.

                     (10)

                     Kun nimetään hankkeen toteuttajan yhteyspisteenä toimiva viranomainen, voidaan todennäköisesti yksinkertaistaa ja tehostaa menettelyjä ja tehdä niistä avoimempia. Näin voidaan todennäköisesti myös tarpeen mukaan parantaa jäsenvaltioiden yhteistyötä. Menettelyillä olisi edistettävä todellista yhteistyötä hankkeiden toteuttajien ja nimetyn viranomaisen välillä.

                     (11)

                     Nimetylle viranomaiselle voidaan antaa muun muassa sellaisten yksittäisen hankkeiden koordinointiin ja hyväksymiseen unionin oikeutta ja kansallista lainsäädäntöä noudattaen liittyviä tehtäviä, joiden tavoitteena on ydinverkon infrastruktuurin uudelleen rakentaminen luonnon tai ihmisen aiheuttamien katastrofien tapauksessa.

                     (12)

                     Tässä direktiivissä säädetty menettely ei saisi vaikuttaa kansainväliseen oikeuteen ja unionin oikeuteen sisältyvien vaatimusten täyttämiseen, mukaan lukien ympäristön ja ihmisten terveyden suojelemista koskevat vaatimukset. Tämä direktiivi ei saisi johtaa löyhempiin vaatimuksiin siltä osin kuin tarkoituksena on välttää, ehkäistä, vähentää tai poistaa haitallisia ympäristövaikutuksia.

                     (13)

                     Ydinverkon valmiiksi saattamisen kiireellisyyden vuoksi lupamenettelyjen yksinkertaistamisen yhteydessä olisi asetettava määräaika niille menettelyille, jotka johtavat liikenneinfrastruktuurin rakentamista koskevan lupapäätöksen hyväksymiseen. Tämä määräaika johtaa todennäköisesti menettelyjen tehokkaampaan toteuttamiseen, mutta se ei missään tapauksessa saisi vaarantaa unionin tiukkojen ympäristönsuojelua ja yleisön osallistumista koskevien vaatimusten noudattamista. Lupamenettelyjen määräaikaa olisi voitava jatkaa asianmukaisesti perustelluissa tapauksissa, myös ennalta arvaamattomissa olosuhteissa tai tarvittaessa ympäristön suojelemiseksi. Pidennyksen määräaika voitaisiin esimerkiksi ilmaista ajanjaksona tai päivämääränä, tai liittää se johonkin edessä olevaan vaiheeseen. Jatkettu määräaika ei etenkään saisi sisältää hallinnollisten tai tuomioistuimessa toteutettavien muutoksenhakumenettelyjen tai tuomioistuimessa toteutettavien oikeussuojakeinojen soveltamisen edellyttämiä ajanjaksoja. Jäsenvaltioita ei olisi pidettävä vastuullisina silloin, kun määräajan noudattamatta jättäminen johtuu hankkeen toteuttajasta, esimerkiksi tapauksissa, joissa hankkeen toteuttaja ei ole noudattanut kansallisen lainsäädännön mukaisia määräaikoja tai nimetyn viranomaisen asettamia ohjeellisia määräaikoja tai joissa hankkeen toteuttaja on viivytellyt aiheettomasti.

                     (14)

                     Jäsenvaltioiden olisi pyrittävä varmistamaan, että valitukset, joissa kyseenalaistetaan lupapäätöksen asiasisällön tai siihen liittyvien menettelyjen laillisuus, käsitellään mahdollisimman tehokkaasti.

                     (15)

                     TEN-T-infrastruktuurihankkeissa, jotka koskeva kahta tai useampaa jäsenvaltioita, erityisiä haasteita aiheuttaa lupamenettelyjen koordinointi. Siksi asianomaisten jäsenvaltioiden nimettyjen viranomaisten olisi tehtävä yhteistyötä aikataulujensa koordinoimiseksi ja lupamenettelyä koskevan yhteisen aikataulun laatimiseksi siinä määrin, kuin tällainen aikataulujen koordinoiminen ja tällaisen yhteisen aikataulun laatiminen on mahdollista ja tarkoituksenmukaista, kun otetaan huomioon hankevalmius tai kypsyys, jotka pääasiallisesti riippuvat hankkeen toteuttajasta ja erityisesti päivämäärästä, jona hankkeen toteuttaja on ilmoittanut hankkeesta kunkin asianomaisen jäsenvaltion nimetylle viranomaiselle.

                     (16)

                     Asetuksen (EU) N:o 1315/2013 mukaisesti nimitetyille eurooppalaisille koordinaattoreille olisi tiedotettava asiaan kuuluvista menettelyistä, jotta voitaisiin edistää niiden järjestämistä samanaikaisiksi sekä päätökseen saattamista ydinverkon oikea-aikaista täytäntöönpanoa vuoteen 2030 mennessä silmällä pitäen.

                     (17)

                     Jos TEN-T-verkkoa laajennetaan kolmansiin maihin asetuksessa (EU) N:o 1315/2013 esitettyjen ohjeellisten karttojen mukaisesti, näitä kolmansia maita olisi pyydettävä soveltamaan tarvittaessa tässä direktiivissä vahvistettuja sääntöjä vastaavia sääntöjä.

                     (18)

                     Rajatylittävien hankkeiden julkisissa hankinnoissa olisi noudatettava perussopimuksia ja soveltuvilta osin Euroopan parlamentin ja neuvoston direktiiviä 2014/24/EU (6) tai 2014/25/EU (7). Jotta voitaisiin varmistaa, että rajatylittävät ydinverkkohankkeet saatetaan tehokkaasti päätökseen, yhteisen yksikön tekemissä julkisissa hankinnoissa olisi sovellettava yhden jäsenvaltion kansallista lainsäädäntöä. Julkisia hankintoja koskevasta unionin oikeudesta poiketen tässä yhteydessä olisi lähtökohtaisesti sovellettava sen jäsenvaltion kansallisia sääntöjä, jossa yhteisellä yksiköllä on sääntömääräinen kotipaikka. Sovellettava kansallinen lainsäädäntö olisi edelleen oltava mahdollista määrittää hallitustenvälisellä sopimuksella. Jos julkisen hankinnan toteuttaa yhteisen yksikön tytäryhtiö, kyseisen tytäryhtiön olisi sovellettava jonkin asianomaisista jäsenvaltioista kansallista lainsäädäntöä, joka voisi olla yhteiseen yksikköön sovellettava kansallinen lainsäädäntö. Oikeusvarmuuteen liittyvistä syistä nykyisiä hankintastrategioita olisi edelleen sovellettava yhteisiin yksiköihin, jotka on perustettu ennen tämän direktiivin voimaantulopäivää.

                     (19)

                     Komissio ei osallistu järjestelmällisesti yksittäisten hankkeiden lupamenettelyihin. Joissakin tapauksissa tietyt hankkeiden valmisteluun liittyvät näkökohdat selvitetään kuitenkin unionin tasolla. Jos komissio osallistuu menettelyihin, se asettaa käsittelyssä etusijalle unionin hankkeet ja takaa varmuuden hankkeiden toteuttajille. Joissakin tapauksissa saatetaan tarvita hyväksyntä valtiontuelle. Jäsenvaltioiden olisi voitava valtiontuen tarkastusmenettelyissä sovellettavien käytännesääntöjen mukaisesti pyytää komissiota käsittelemään niiden ensisijaisina pitämät ydinverkkohankkeet paremmin ennakoitavan aikataulun mukaisesti ja soveltaen portfoliomenetelmää tai keskinäisesti sovittua suunnittelua, sanotun kuitenkaan rajoittamatta tässä direktiivissä säädettyjen määräaikojen soveltamista.

                     (20)

                     Ydinverkkoon liittyvien infrastruktuurihankkeiden täytäntöönpanoa olisi tuettava myös komission suuntaviivoilla, joilla selkeytetään tietyntyyppisten hankkeiden täytäntöönpanoa samalla kun noudatetaan unionin säännöstöä. Komission 27. huhtikuuta 2017 antamassa tiedonannossa ”Toimintasuunnitelma luontoa, ihmisiä ja taloutta varten” annetaan tältä osin Euroopan parlamentin ja neuvoston direktiivin 2009/147/EY (8) ja neuvoston direktiivin 92/43/ETY (9) noudattamiseen liittyviä selkeyttäviä ohjeita. Hankkeiden saataville olisi asetettava julkisiin hankintoihin liittyvää suoraa tukea, jotta julkisille varoille saadaan paras mahdollinen vastine.

                     (21)

                     Jäsenvaltiot eivät voi riittävällä tavalla saavuttaa tämän direktiivin tavoitetta, joka on TEN-T-verkon toteuttamista edistävien toimenpiteiden yhdenmukaistaminen, vaan se voidaan sen vuoksi, että TEN-T-hankkeiden lupamenettelyitä koskevaa kehystä on tarpeen vahvistaa unionin tasolla toteutettavilla yhdenmukaistetuilla toimilla, saavuttaa paremmin unionin tasolla. Sen vuoksi unioni voi toteuttaa toimenpiteitä Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä direktiivissä ei ylitetä sitä, mikä on tarpeen tämän tavoitteen saavuttamiseksi.

                     (22)

                     Oikeusvarmuuteen liittyvistä syistä tätä direktiiviä ei olisi sovellettava lupamenettelyihin, jotka on aloitettu ennen tämän direktiivin saattamista osaksi kansallista lainsäädäntöä,

               OVAT HYVÄKSYNEET TÄMÄN DIREKTIIVIN:

            1 artikla
            Kohde ja soveltamisala

               1.   Tätä direktiiviä sovelletaan täytäntöönpanon hyväksymisen edellyttämiin lupamenettelyihin

                           a)

                           hankkeissa, jotka ovat osa liitteessä lueteltuja ydinverkon ennalta yksilöityjä osuuksia,

                           b)

                           asetuksen (EU) N:o 1315/2013 44 artiklan 1 kohdan mukaisesti vahvistettuihin ydinverkkokäytäviin liittyvissä muissa hankkeissa, joiden kokonaiskustannukset ylittävät 300 000 000 euroa,

                     lukuun ottamatta yksinomaan kyseisen asetuksen 31 ja 33 artiklassa tarkoitettuihin telemaattisiin sovelluksiin, uusiin teknologioihin ja innovointiin liittyviä hankkeita.
               Tätä direktiiviä sovelletaan myös tämän direktiivin soveltamisalaan kuuluvien rajatylittävien hankkeiden julkisiin hankintoihin.

               2.   Jäsenvaltiot voivat päättää soveltaa tätä direktiiviä muihin ydinverkkoa ja kattavaa verkkoa koskeviin hankkeisiin, mukaan lukien 1 kohdassa tarkoitetut, yksinomaan telemaattisiin sovelluksiin, uusiin teknologioihin ja innovointiin liittyvät hankkeet. Jäsenvaltioiden on ilmoitettava päätöksestään komissiolle.

            2 artikla
            Määritelmät
            Tässä direktiivissä tarkoitetaan:

                        1)

                        ’lupapäätöksellä’ jäsenvaltion yhden tai useamman viranomaisen, hallinnollisia muutoksenhakuviranomaisia ja tuomioistuimia lukuun ottamatta, kansallisen oikeusjärjestelmän ja hallinto-oikeuden mukaisesti tekemää päätöstä tai samanaikaisten tai perättäisten päätösten sarjaa, joka voi olla hallinnollinen, jolla määritetään, saako hankkeen toteuttaja panna hankkeen täytäntöön asianomaisella maantieteellisellä alueella, sanotun kuitenkaan rajoittamatta hallinnollisen tai oikeudellisen muutoksenhakumenettelyn yhteydessä tehtävien päätösten soveltamista;

                        2)

                        ’lupamenettelyllä’ kaikkia menettelyjä, joita on noudatettava tämän direktiivin soveltamisalaan kuuluvien yksittäisten hankkeiden yhteydessä jäsenvaltion yhden tai useamman viranomaisen unionin oikeuden tai kansallisen lainsäädännön mukaisesti vaatiman lupapäätöksen saamiseksi; siihen eivät sisälly kaupunkisuunnittelu tai maankäytön suunnittelu, menettelyt, jotka liittyvät julkisten hankintasopimusten tekemiseen tai sellaiset strategisella tasolla toteutetut toimet, jotka eivät liity yksittäiseen hankkeeseen ja joita ovat esimerkiksi strateginen ympäristöarviointi, julkisen talouden talousarviosuunnittelu sekä kansalliset tai alueelliset liikennesuunnitelmat;

                        3)

                        ’hankkeella’ ehdotusta, joka koskee liikenneinfrastruktuurin määritellyn osuuden rakentamista, mukauttamista tai muuttamista, joka parantaa intrastruktuurin kapasiteettia, turvallisuutta ja tehokkuutta ja jonka täytäntöönpano edellyttää lupapäätöstä;

                        4)

                        ’rajatylittävällä hankkeella’ hanketta, joka kattaa kahden tai useamman jäsenvaltion välisen rajanylityskohdan;

                        5)

                        ’hankkeen toteuttajalla’ hankkeen täytäntöönpanoa varten tarvittavan luvan hakijaa tai viranomaista, joka on tehnyt aloitteen hankkeesta;

                        6)

                        ’nimetyllä viranomaisella’ viranomaista, joka on hankkeen toteuttajan yhteyspiste ja joka edistää lupamenettelyjen tehokasta ja jäsenneltyä prosessointia tämän direktiivin mukaisesti;

                        7)

                        ’yhteisellä viranomaisella’ viranomaista, jonka kaksi tai useampi jäsenvaltio ovat perustaneet keskinäisellä sopimuksella rajatylittäviin hankkeisiin liittyvien lupamenettelyjen helpottamiseksi, myös nimettyjen viranomaisten perustamat yhteiset viranomaiset, jos jäsenvaltiot ovat valtuuttanet kyseiset nimetyt viranomaiset perustamaan yhteisiä viranomaisia.

            3 artikla
            Ensisijainen asema

               1.   Jäsenvaltioiden on pyrittävä varmistamaan, että kaikki lupamenettelyyn osallistuvat viranomaiset, mukaan lukien nimetty viranomainen, tuomioistuimia lukuun ottamatta, asettavat tämän direktiivin soveltamisalaan kuuluvat hankkeet etusijalle.

               2.   Jos kansallisessa lainsäädännössä säädetään erityisistä ensisijaisiin hankkeisiin sovellettavista lupamenettelyistä, jäsenvaltioiden on varmistettava, että tämän direktiivin soveltamisalaan kuuluvat hankkeet käsitellään näiden menettelyjen mukaisesti, sanotun kuitenkaan rajoittamatta tämän direktiivin mukaisten tavoitteiden, vaatimusten ja määräaikojen soveltamista. Tämä ei estä jäsenvaltioita testaamasta erityisiä lupamenettelyjä rajalliseen määrään hankkeita, jotta menettelyjen mahdollista ulottamista muihin hankkeisiin voitaisiin arvioida ilman tarvetta soveltaa tällaisia menettelyjä tämän direktiivin soveltamisalaan kuuluviin hankkeisiin.

               3.   Tämä artikla ei vaikuta talousarviota koskeviin päätöksiin.

            4 artikla
            Nimetty viranomainen

               1.   Kunkin jäsenvaltion on nimettävä viimeistään 10 päivänä elokuuta 2023 asianmukaisella hallinnollisella tasolla viranomaiset, jotka toimivat nimettynä viranomaisena.

               2.   Jäsenvaltio voi tarpeen mukaan nimetä nimetyksi viranomaiseksi eri viranomaisia hankkeesta tai hankeluokasta, liikennemuodosta tai maantieteellisestä alueesta riippuen. Tällöin jäsenvaltion on varmistettava, että tiettyä hanketta ja tiettyä lupamenettelyä varten on kulloinkin ainoastaan yksi nimetty viranomainen.

               3.   Jäsenvaltioiden on toteutettava kaikki tarvittavat toimenpiteet tarjotakseen hankkeen toteuttajille helposti saatavilla olevaa tietoa kulloisenkin hankkeen nimetystä viranomaisesta.

               4.   Jäsenvaltiot voivat valtuuttaa nimetyn viranomaisen tekemään lupapäätöksen.
               Kun nimetty viranomainen on ensimmäisen alakohdan mukaisesti valtuutettu tekemään lupapäätös, kyseisen viranomaisen on todennettava, että kaikki lupapäätöksen edellyttämät luvat, päätökset ja lausunnot on saatu, ja ilmoitettava lupapäätöksestä hankkeen toteuttajalle.

               5.   Jäsenvaltioiden on toteutettava tarvittavat toimet sen varmistamiseksi, että hankkeen toteuttajalle ilmoitetaan lupapäätöksen hyväksymisestä, jos nimettyä viranomaista ei ole valtuutettu tekemään kyseistä päätöstä.

               6.   Jäsenvaltiot voivat valtuuttaa nimetyn viranomaisen asettamaan ohjeellisia määräaikoja lupamenettelyn eri välivaiheille 5 artiklan 1 kohdan mukaisesti, sanotun kuitenkaan rajoittamatta kyseisessä kohdassa tarkoitetun neljän vuoden määräajan soveltamista.

               7.   Nimetyn viranomaisen on

                           a)

                           oltava hankkeen toteuttajalle ja muille asiaankuuluville osallistuville viranomaisille toimitettavien tietojen osalta yhteystaho menettelyssä, jossa tehdään tiettyä hanketta koskeva lupapäätös;

                           b)

                           esitettävä hankkeen toteuttajalle 6 artiklan 4 kohdassa tarkoitettu kuvaus hakemuksen yksityiskohtaisesta rakenteesta, jos kansallisessa lainsäädännössä niin edellytetään, mukaan lukien tiedot lupamenettelyyn liittyvistä ohjeellisista määräajoista, 5 artiklan 1 kohdassa tarkoitetussa neljän vuoden määräajassa;

                           c)

                           valvottava lupamenettelyn aikataulua, ja erityisesti pidettävä kirjaa kaikista 5 artiklan 4 kohdassa tarkoitetuista määräajan pidennyksistä;

                           d)

                           annettava hankkeen toteuttajalle pyynnöstä ohjausta kaikkien asiaankuuluvien tietojen ja asiakirjojen toimittamisessa, mukaan lukien kaikki lupapäätöksen edellyttämät luvat, päätökset ja lausunnot.

                     Nimetty viranomainen voi antaa hankkeen toteuttajalle ohjausta myös toimitettavista lisätiedoista ja/tai -asiakirjoista, jos 6 artiklan 1 kohdassa tarkoitettu ilmoitus on hylätty.

               8.   Edellä olevan 7 kohdan soveltaminen ei vaikuta muiden lupamenettelyyn osallistuvien viranomaisten toimivaltaan ja hankkeen toteuttajan mahdollisuuksiin olla yhteydessä yksittäisiin viranomaisiin sellaisten erityisten lupien, päätösten tai lausuntojen osalta, jotka ovat osa lupapäätöstä.

            5 artikla
            Lupamenettelyn kesto

               1.   Jäsenvaltioiden on säädettävä lupamenettelystä, myös kyseisen menettelyn määräajoista, jotka saavat olla enintään neljä vuotta lupamenettelyn alkamisesta. Jäsenvaltiot voivat toteuttaa tarpeellisia toimenpiteitä käytettävissä olevan määräajan jakamiseksi eri vaiheisiin unionin oikeuden ja kansallinen lainsäädännön mukaisesti.

               2.   Edellä 1 kohdassa tarkoitettu neljän vuoden määräaika ei saa vaikuttaa kansainvälisestä oikeudesta ja unionin oikeudesta johtuviin velvoitteisiin eikä se saa sisältää hallinnollisten ja tuomioistuimessa toteutettavien muutoksenhakumenettelyjen ja tuomioistuimessa toteutettavien oikeussuojakeinojen soveltamisen edellyttämiä ajanjaksoja eikä myöskään ajanjaksoja, jotka ovat tarpeen päätösten tai oikeussuojakeinojen panemiseksi täytäntöön.

               3.   Edellä 1 kohdassa tarkoitettu neljän vuoden määräaika ei saa rajoittaa jäsenvaltion oikeutta säätää, että lupamenettely on viimeisteltävä antamalla kansalliseen lainsäädäntöön kuuluva erityissäädös, jolloin kyseisen säädöksen hyväksymismenettely voi 1 kohdasta poiketen ylittää neljän vuoden määräajan sillä edellytyksellä, että valmistelutyö, jonka pohjalta kansallinen säädös annetaan, saatetaan päätökseen kyseisessä määräajassa. Valmistelutyön katsotaan päättyvän, kun kansalliseen lainsäädäntöön kuuluva erityissäädös esitellään kansalliselle parlamentille.

               4.   Jäsenvaltioiden on toteutettava tarvittavat toimenpiteet sen varmistamiseksi, että 1 kohdassa tarkoitettua neljän vuoden määräaikaa voidaan asianmukaisesti perustelluissa tapauksissa pidentää tarkoituksenmukaisella tavalla. Pidennyksen kesto on määriteltävä tapauskohtaisesti, sen on oltava asianmukaisesti perusteltu ja rajoituttava tarkoitukseltaan lupamenettelyn loppuun saattamiseen ja lupapäätöksen antamiseen. Jos tällainen pidennys on myönnetty, hankkeen toteuttajalle on ilmoitettava pidennyksen myöntämisen perusteet. Pidennystä voidaan jatkaa kerran samoin edellytyksin.

               5.   Jäsenvaltioita ei pidetä vastuullisina, jos 1 kohdassa tarkoitettua neljän vuoden määräaikaa, jota on pidennetty 4 kohdan mukaisesti, ei ole noudatettu, jos viive johtuu hankkeen toteuttajasta.

            6 artikla
            Lupamenettelyn järjestäminen

               1.   Hankkeen toteuttajan on ilmoitettava hankkeesta nimetylle viranomaiselle tai tapauksen mukaan 7 artiklan 2 kohdan mukaisesti perustetulle yhteiselle viranomaiselle. Hankkeen toteuttajan ilmoitusta hankkeesta pidetään lupamenettelyn alkamispäivänä.

               2.   Jäsenvaltiot voivat hankkeen kypsyysasteen arvioimisen helpottamista varten määritellä, kuinka yksityiskohtaisia tietoja ja mitä asiaan kuuluvia asiakirjoja hankkeen toteuttajan on toimitettava hankkeen ilmoittamisen yhteydessä. Jos hanke ei ole riittävän kypsä, ilmoitus hylätään asianmukaisesti perustellulla päätöksellä viimeistään neljän kuukauden kuluttua ilmoituksen vastaanottamisesta.

               3.   Jäsenvaltioiden on toteutettava tarvittavat toimenpiteet sen varmistamiseksi, että hankkeen toteuttajat saavat ilmoittamista koskevana ohjeistuksena yleisluonteista ja tarvittaessa liikennemuotokohtaista tietoa, joka sisältää tietoa hankkeen täytäntöönpanon mahdollisesti edellyttämistä luvista, päätöksistä ja lausunnoista.
               Tietoihin on kunkin luvan, päätöksen tai lausunnon osalta sisällyttävä

                           a)

                           yleisluonteiset tiedot sen aineiston laajuudesta ja niiden tietojen tarkkuudesta, jotka hankkeen toteuttajan on toimitettava;

                           b)

                           sovellettavat määräajat tai, jos määräaikoja ei ole, ohjeelliset määräajat; ja

                           c)

                           erilaisiin lupiin, päätöksiin ja lausuntoihin liittyviin kuulemisiin tavallisesti osallistuvia viranomaisia ja sidosryhmiä koskevat tiedot.

                     Tietojen on oltava helposti kaikkien kyseisten hankkeen toteuttajien saatavilla, erityisesti sähköisten tai fyysisten tietoportaalien kautta.

               4.   Onnistuneen ilmoituksen helpottamiseksi jäsenvaltiot voivat edellyttää, että nimetyn viranomaisen on hankkeen toteuttajan pyynnöstä esitettävä hakemuksen yksityiskohtaisesta rakenteesta kuvaus, joka sisältää seuraavat tiedot yksittäisen hankkeen mukaan räätälöityinä:

                           a)

                           menettelyn yksittäiset vaiheet ja sovellettavat määräajat tai, jos määräaikoja ei ole, ohjeelliset määräajat;

                           b)

                           sen aineiston laajuus ja niiden tietojen tarkkuus, jotka hankkeen toteuttajan on toimitettava;

                           c)

                           luettelo niistä luvista, päätöksistä ja lausunnoista, jotka hankkeen toteuttajan on hankittava lupamenettelyn aikana unionin oikeuden ja kansallisen lainsäädännön mukaisesti;

                           d)

                           niitä viranomaisia ja sidosryhmiä koskevat tiedot, joiden kanssa on asioitava eri velvoitteiden täyttämiseksi, myös julkisen kuulemisen virallisessa vaiheessa.

               5.   Hakemuksen yksityiskohtaista rakennetta koskevan kuvauksen on oltava voimassa lupamenettelyn ajan. Hakemuksen yksityiskohtaista rakennetta koskevaan kuvaukseen tehtävät muutokset on perusteltava asianmukaisesti.

               6.   Nimetty viranomainen voi pyydettäessä antaa hankkeen toteuttajalle tietoja 4 kohdassa tarkoitettujen seikkojen täydentämiseksi.

               7.   Sen jälkeen kun hankkeen toteuttaja on toimittanut hanketta koskevat täydelliset hakemusasiakirjat, lupapäätös on tehtävä 5 artiklan 1 kohdassa tarkoitetussa määräajassa.

               8.   Lupamenettelyyn osallistuvien viranomaisten on ilmoitettava nimetylle viranomaiselle, että vaaditut luvat, päätökset, lausunnot tai lupapäätökset on annettu.

            7 artikla
            Rajatylittävien lupamenettelyjen koordinointi

               1.   Jäsenvaltioiden on varmistettava kahta tai useampaa jäsenvaltiota koskevien hankkeiden osalta, että kyseisten jäsenvaltioiden nimetyt viranomaiset tekevät yhteistyötä sovittaakseen aikataulunsa yhteen ja sopiakseen lupamenettelyä koskevasta yhteisestä aikataulusta.

               2.   Rajatylittävissä hankkeissa voidaan perustaa yhteinen viranomainen.

               3.   Jäsenvaltioiden on toteutettava tarvittavat toimenpiteet sen varmistamiseksi, että asetuksen (EU) N:o 1315/2013 45 artiklan mukaisesti nimitetyt eurooppalaiset koordinaattorit saavat lupamenettelyjä koskevat tiedot ja että eurooppalaiset koordinaattorit voivat myötävaikuttaa nimettyjen viranomaisten välisiin yhteyksiin kahta tai useampaa jäsenvaltioita koskeviin hankkeisiin liittyvien lupamenettelyjen yhteydessä.

               4.   Jos 5 artiklan 1 kohdassa tarkoitettua määräaikaa ei noudateta, jäsenvaltioiden on pyynnöstä ilmoitettava asianomaisille eurooppalaisille koordinaattoreille, mitä toimenpiteitä on toteutettu tai on tarkoitus toteuttaa, jotta lupamenettely voidaan saattaa päätökseen mahdollisimman pian.

            8 artikla
            Julkiset hankinnat rajatylittävissä hankkeissa

               1.   Jos rajaylittäviin hankkeisiin liittyvät hankintamenettelyt toteuttaa yhteinen yksikkö, jäsenvaltioiden on toteutettava tarvittavat toimenpiteet sen varmistamiseksi, että yhteinen yksikkö soveltaa yhden jäsenvaltion kansallista lainsäädäntöä ja, poiketen siitä, mitä direktiiveissä 2014/24/EU ja 2014/25/EU säädetään, kyseinen lainsäädäntö määräytyy tapauksen mukaan direktiivin 2014/24/EU 39 artiklan 5 kohdan a alakohdan tai direktiivin 2014/25/EU 57 artiklan 5 kohdan a alakohdan mukaisesti, jollei osallistuvien jäsenvaltioiden välisessä sopimuksessa toisin määrätä. Tällaisessa sopimuksessa on aina määrättävä yhden jäsenvaltion kansallisen lainsäädännön soveltamisesta, jos hankintamenettelyt toteuttaa yhteinen yksikkö.

               2.   Yhteisen yksikön tytäryhtiön toteuttamien julkisten hankintojen osalta asianomaisten jäsenvaltioiden on toteutettava tarvittavat toimenpiteet sen varmistamiseksi, että tytäryhtiö soveltaa yhden jäsenvaltion kansallista lainsäädäntöä. Tässä yhteydessä asianomaiset jäsenvaltiot voivat päättää, että tytäryhtiö soveltaa yhteiseen yksikköön sovellettavaa kansallista lainsäädäntöä.

            9 artikla
            Siirtymäsäännökset

               1.   Tätä direktiiviä ei sovelleta hankkeisiin, joita koskevat lupamenettelyt on aloitettu ennen 10 päivää elokuuta 2023.

               2.   Edellä olevaa 8 artiklaa sovelletaan ainoastaan sopimuksiin, joita varten on lähetetty tarjouskilpailukutsu, tai jos tarjouskilpailukutsua ei ole tarkoitus lähettää, hankintamenettelyihin, jotka hankintaviranomainen tai -yksikkö on aloittanut 10 päivän elokuuta 2023 jälkeen.

               3.   Tämän direktiivin 8 artiklaa ei sovelleta yhteiseen yksikköön, joka on perustettu ennen 9 päivää elokuuta 2021, edellyttäen, että kyseisen yksikön hankintamenettelyihin sovelletaan edelleen samaa lainsäädäntöä kuin mainittuna päivänä.

            10 artikla
            Raportointi

               1.   Komission on annettava kertomus Euroopan parlamentille ja neuvostolle tämän direktiivin täytäntöönpanosta ja tuloksista ensimmäisen kerran viimeistään 10 päivänä helmikuuta 2027, ja sen jälkeen säännöllisin väliajoin.

               2.   Kertomuksen on perustuttava jäsenvaltioiden joka toinen vuosi toimittamille tiedoille, jotka toimitetaan ensimmäisen kerran viimeistään 10 päivänä elokuuta 2026 ja jotka koskevat tämän direktiivin soveltamisalaan kuuluvien lupamenettelyjen lukumäärää, lupamenettelyjen keskimääräistä kestoa, määräajan ylittäneiden lupamenettelyjen lukumäärää ja kertomuksen kattaman kauden aikana mahdollisesti perustettuja yhteisiä viranomaisia.

            11 artikla
            Saattaminen osaksi kansallista lainsäädäntöä

               1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 10 päivänä elokuuta 2023. Niiden on viipymättä ilmoitettava tästä komissiolle.
               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään.

               2.   Jäsenvaltioiden on toimitettava tässä direktiivissä säännellyistä kysymyksistä antamansa keskeiset kansalliset säännökset kirjallisina komissiolle.

            12 artikla
            Voimaantulo
            Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Tämä direktiivi on osoitettu kaikille jäsenvaltioille.

            Tehty Strasbourgissa 7 päivänä heinäkuuta 2021.

                  Euroopan parlamentin puolesta

                  Puhemies

               D. M. SASSOLI

                  Neuvoston puolesta

                  Puhemies

               A. LOGAR

            (1)  EUVL C 62, 15.2.2019, s. 269.

            (2)  EUVL C 168, 16.5.2019, s. 91.

            (3)  Euroopan parlamentin kanta, vahvistettu 13. helmikuuta 2019 (EUVL C 449, 23.12.2020, s. 576), ja neuvoston ensimmäisen käsittelyn kanta, vahvistettu 14. kesäkuuta 2021 (EUVL C 273, 8.7.2021, s. 1). Euroopan parlamentin kanta, vahvistettu 6. heinäkuuta 2021 (ei vielä julkaistu virallisessa lehdessä).

            (4)  Euroopan parlamentin ja neuvoston asetus (EU) N:o 1315/2013, annettu 11 päivänä joulukuuta 2013, unionin suuntaviivoista Euroopan laajuisen liikenneverkon kehittämiseksi ja päätöksen N:o 661/2010/EU kumoamisesta (EUVL L 348, 20.12.2013, s. 1).

            (5)  Euroopan parlamentin ja neuvoston asetus (EU) N:o 1316/2013, annettu 11 päivänä joulukuuta 2013, Verkkojen Eurooppa -välineen perustamisesta sekä asetuksen (EU) N:o 913/2010 muuttamisesta ja asetusten (EY) N:o 680/2007 ja (EY) N:o 67/2010 kumoamisesta (EUVL L 348, 20.12.2013, s. 129).

            (6)  Euroopan parlamentin ja neuvoston direktiivi 2014/24/EU, annettu 26 päivänä helmikuuta 2014, julkisista hankinnoista ja direktiivin 2004/18/EY kumoamisesta (EUVL L 94, 28.3.2014, s. 65).

            (7)  Euroopan parlamentin ja neuvoston direktiivi 2014/25/EU, annettu 26 päivänä helmikuuta 2014, vesi- ja energiahuollon sekä liikenteen ja postipalvelujen alalla toimivien yksiköiden hankinnoista ja direktiivin 2004/17/EY kumoamisesta (EUVL L 94, 28.3.2014, s. 243).

            (8)  Euroopan parlamentin ja neuvoston direktiivi 2009/147/EY, annettu 30 päivänä marraskuuta 2009, luonnonvaraisten lintujen suojelusta (EUVL L 20, 26.1.2010, s. 7).

            (9)  Neuvoston direktiivi 92/43/ETY, annettu 21 päivänä toukokuuta 1992, luontotyyppien sekä luonnonvaraisen eläimistön ja kasviston suojelusta (EYVL L 206, 22.7.1992, s. 7).

            LIITE
            Ennalta yksilöidyt rajatylittävät yhteydet ja ydinverkkokäytävien puuttuvat yhteydet [1 artiklan 1 kohdan a alakohdassa tarkoitetut]

                        Atlantin ydinverkkokäytävä

                        Rajatylittävät yhteydet

                        Évora – Mérida

                        Rautatiet

                        Vitoria-Gasteiz – San Sebastián – Bayonne – Bordeaux

                        Aveiro – Salamanca

                        Duerojoki (Via Navegável do Douro)

                        Sisävesiväylät

                        Puuttuvat yhteydet

                        Yhteentoimivat muun kuin UIC-raideleveyden radat Iberian niemimaalla

                        Rautatiet

                        Itämeri–Adrianmeri-ydinverkkokäytävä

                        Rajatylittävät yhteydet

                        Katowice/Opole – Ostrava – Brno
                        Katowice – Žilina
                        Bratislava – Wien
                        Graz – Maribor
                        Venezia – Trieste – Divača – Ljubljana

                        Rautatiet

                        Katowice – Žilina
                        Brno – Wien

                        Maantiet

                        Puuttuvat yhteydet

                        Gloggnitz – Mürzzuschlag: Semmeringin tunneli
                        Graz – Klagenfurt: Koralmin rautatie ja tunneli
                        Koper – Divača

                        Rautatiet

                        Välimeren ydinverkkokäytävä

                        Rajatylittävät yhteydet

                        Barcelona – Perpignan

                        Rautatiet

                        Lyon – Torino: tunneli ja liityntäyhteydet

                        Nizza – Ventimiglia

                        Venezia – Trieste – Divača – Ljubljana

                        Ljubljana – Zagreb

                        Zagreb – Budapest

                        Budapest – Miskolc – Ukrainan raja

                        Lendava – Letenye

                        Maantiet

                        Vásárosnamény – Ukrainan raja

                        Puuttuvat yhteydet

                        Almería – Murcia

                        Rautatiet

                        Yhteentoimivat muun kuin UIC-raideleveyden radat Iberian niemimaalla

                        Perpignan – Montpellier

                        Koper – Divača

                        Rijeka – Zagreb

                        Milano – Cremona – Mantova – Porto Levante/Venezia – Ravenna/Trieste

                        Sisävesiväylät

                        Pohjanmeri–Itämeri-ydinverkkokäytävä

                        Rajatylittävät yhteydet

                        Tallinn – Rīga – Kaunas – Warszawa: Rail Baltican uusi täysin yhteentoimiva UIC-raideleveyden rata

                        Rautatiet

                        Świnoujście/Szczecin – Berliini

                        Rautatiet ja sisävesiväylät

                        Via Baltica -käytävä EE-LV-LT-PL

                        Maantiet

                        Puuttuvat yhteydet

                        Kaunas – Vilnius: osa Rail Baltican uudesta täysin yhteentoimivasta UIC-raideleveyden radasta

                        Rautatiet

                        Warszawa/Idzikowice – Poznań/Wrocław, mukaan lukien yhteydet suunniteltuun liikenteen keskukseen

                        Nord-Ostsee-Kanal

                        Sisävesiväylät

                        Berliini – Magdeburg – Hannover; Mittellandkanal; läntisen Saksan kanavat

                        Rein, Waal

                        Noordzeekanaal, IJssel, Twentekanaal

                        Pohjanmeri–Välimeri-ydinverkkokäytävä

                        Rajatylittävät yhteydet

                        Brussel tai Bruxelles – Luxembourg – Strasbourg

                        Rautatiet

                        Terneuzen – Gent

                        Sisävesiväylät

                        Seinen–Scheldtin verkosto ja siihen liittyvät Seine-, Scheldt- ja Maasjokien vesistöalueet

                        Rein–Schelde-käytävä

                        Puuttuvat yhteydet

                        Albertkanaal / Canal Albert ja Kanaal Bocholt–Herentals

                        Sisävesiväylät

                        Itäisen Välimeren ydinverkkokäytävä

                        Rajatylittävät yhteydet

                        Dresden – Praha/Kolín

                        Rautatiet

                        Wien/Bratislava – Budapest

                        Békéscsaba – Arad – Timișoara

                        Craiova – Calafat –Vidin – Sofia – Thessaloniki

                        Sofia – Serbian raja / Pohjois-Makedonian raja

                        Turkin raja – Alexandroúpoli

                        Pohjois-Makedonian raja – Thessaloniki

                        Ioannina – Kakavia (Albanian raja)

                        Maantiet

                        Drobeta-Turnu Severin / Craiova – Vidin – Montana

                        Sofia – Serbian raja

                        Hamburg – Dresden – Praha – Pardubice

                        Sisävesiväylät

                        Puuttuvat yhteydet

                        Igoumenitsa – Ioánnina

                        Rautatiet

                        Praha – Brno

                        Thessaloniki – Kavala – Alexandroupoli

                        Timişoara – Craiova

                        Rein–Alpit-ydinverkkokäytävä

                        Rajatylittävät yhteydet

                        Zevenaar – Emmerich – Oberhausen

                        Rautatiet

                        Karlsruhe – Basel

                        Milano/Novara – Sveitsin raja

                        Basel – Antwerpen/Rotterdam – Amsterdam

                        Sisävesiväylät

                        Puuttuvat yhteydet

                        Genova – Tortona / Novi Ligure

                        Rautatiet

                        Zeebrugge – Gent

                        Rein–Tonava-ydinverkkokäytävä

                        Rajatylittävät yhteydet

                        München – Praha

                        Rautatiet

                        Nürnberg – Plzeň

                        München – Mühldorf – Freilassing – Salzburg

                        Strasbourg – Kehl Appenweier

                        Hranice – Žilina

                        Košice – Ukrainan raja

                        Wien – Bratislava/Budapest

                        Bratislava – Budapest

                        Békéscsaba – Arad – Timișoara – Serbian raja

                        București – Giurgiu – Ruse

                        Tonava (Kehlheim – Constanța/Midia/Sulina) ja siihen liittyvät Váh-, Sava- ja Tiszajokien vesistöalueet

                        Sisävesiväylät

                        Zlín – Žilina

                        Maantiet

                        Timișoara – Serbian raja

                        Puuttuvat yhteydet

                        Stuttgart – Ulm

                        Rautatiet

                        Salzburg – Linz

                        Craiova – Bukarest

                        Arad – Sighișoara – Brașov – Predeal

                        Skandinavia–Välimeri-ydinverkkokäytävä

                        Rajatylittävät yhteydet

                        Venäjän raja – Helsinki

                        Rautatiet

                        København – Hamburg: Fehmarninsalmen kiinteän yhteyden liityntäyhteydet

                        München – Wörgl – Innsbruck – Fortezza – Bolzano – Trento – Verona: Brennerin tunneli ja liityntäyhteydet

                        Göteborg – Oslo

                        København – Hamburg: Fehmarninsalmen kiinteän yhteyden liityntäyhteydet

                        Rautatiet/maantiet


title: Komission täytäntöönpanodirektiivi (EU) 2021/746, annettu 6 päivänä toukokuuta 2021, direktiivien 2003/90/EY ja 2003/91/EY muuttamisesta siltä osin kuin on kyse eräiden viljelykasvi- ja vihanneslajien lajiketarkastuksia koskevista protokollista sekä direktiivin 2003/90/EY muuttamisesta siltä osin kuin on kyse tietyistä kasvien kasvitieteellisistä nimityksistä (ETA:n kannalta merkityksellinen teksti)

text:
                  7.5.2021

                  FI

                  Euroopan unionin virallinen lehti

                  L 160/94

         KOMISSION TÄYTÄNTÖÖNPANODIREKTIIVI (EU) 2021/746,
         annettu 6 päivänä toukokuuta 2021,
         direktiivien 2003/90/EY ja 2003/91/EY muuttamisesta siltä osin kuin on kyse eräiden viljelykasvi- ja vihanneslajien lajiketarkastuksia koskevista protokollista sekä direktiivin 2003/90/EY muuttamisesta siltä osin kuin on kyse tietyistä kasvien kasvitieteellisistä nimityksistä
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon viljelykasvilajien yleisestä lajikeluettelosta 13 päivänä kesäkuuta 2002 annetun neuvoston direktiivin 2002/53/EY (1) ja erityisesti sen 7 artiklan 2 kohdan a ja b alakohdan,
         ottaa huomioon vihannesten siementen pitämisestä kaupan 13 päivänä kesäkuuta 2002 annetun neuvoston direktiivin 2002/55/EY (2) ja erityisesti sen 7 artiklan 2 kohdan a ja b alakohdan,
         sekä katsoo seuraavaa:

                     (1)

                     Komission direktiivien 2003/90/EY (3) ja 2003/91/EY (4) tarkoituksena on varmistaa, että viljelykasvi- ja vihanneslajien lajikkeet, jotka jäsenvaltiot sisällyttävät kansallisiin luetteloihinsa, ovat yhteisön kasvilajikeviraston, jäljempänä ’CPVO’, antamien protokollien mukaiset. Kyseisten direktiivien tarkoituksena on varmistaa erityisesti eräiden viljelykasvi- ja vihanneslajien lajiketarkastuksiin sisältyvien ominaisuuksien vähimmäismäärää sekä tarkastusten vähimmäisedellytyksiä koskevien sääntöjen noudattaminen. Niiden lajien osalta, joihin ei sovelleta CPVO:n antamia protokollia, kyseisten direktiivien tarkoituksena on varmistaa kasvilajikkeiden kansainvälisen suojeluliiton, jäljempänä ’UPOV’, yleisohjeiden noudattaminen.

                     (2)

                     CPVO ja UPOV ovat laatineet uusia protokollia ja yleisohjeita sekä päivittäneet entisiä erityisesti rehuherneen, rapsin, puuvillan, kauran, timotein, sareptansinapin, parsakaalin, paprikan, melonin, latva-artisokan, tomaatin, herneen, pinaatin ja tomaatin perusrunkojen osalta. Direktiivejä 2003/90/EY ja 2003/91/EY olisi muutettava kyseisten muutosten ottamiseksi huomioon.

                     (3)

                     Komission täytäntöönpanodirektiivillä (EU) 2021/415 (5) muutettiin neuvoston direktiivejä 66/401/ETY (6) ja 66/402/ETY (7) jäykkänatan, vehnän, durumvehnän, spelttivehnän, durran ja sudaninruohon kasvitieteellisten nimien mukauttamiseksi tieteellisen tietämyksen kehityksen mukaisiksi. Direktiiviä 2003/90/EY olisi muutettava kyseisten muutosten ottamiseksi huomioon.

                     (4)

                     Sen vuoksi direktiivejä 2003/90/EY ja 2003/91/EY olisi muutettava.

                     (5)

                     Tiettyjen lajikkeiden, joita ei ole hyväksytty sisällytettäviksi viljelykasvi- tai vihanneslajien yleiseen lajikeluetteloon, viralliset tarkastukset ovat alkaneet ennen 1 päivää tammikuuta 2022 direktiivin 2003/90/EY tai 2003/91/EY, sellaisina kuin ne ovat ennen tällä direktiivillä tehtäviä muutoksia, asianomaisessa liitteessä lueteltujen CPVO:n protokollien tai UPOV:n yleisohjeiden sääntöjen mukaisesti. Jotta kyseiset tarkastukset eivät häiriintyisi, on aiheellista, että jäsenvaltiot soveltavat näihin tarkastuksiin kansallisia säännöksiä, joilla direktiivit 2003/90/EY ja 2003/91/EY, sellaisina kuin ne ovat ennen tällä direktiivillä tehtäviä muutoksia, on saatettu osaksi kansallista lainsäädäntöä.

                     (6)

                     Tässä direktiivissä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN DIREKTIIVIN:

            1 artikla
            Muutokset direktiiviin 2003/90/EY
            Korvataan direktiivin 2003/90/EY liitteet I ja II tämän direktiivin liitteessä olevassa A osassa olevalla tekstillä.

            2 artikla
            Muutokset direktiiviin 2003/91/EY
            Korvataan direktiivin 2003/91/EY liitteet tämän direktiivin liitteessä olevassa B osassa olevalla tekstillä.

            3 artikla
            Saattaminen osaksi kansallista lainsäädäntöä

               1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä joulukuuta 2021. Niiden on viipymättä toimitettava nämä säännökset kirjallisina komissiolle. Jäsenvaltioiden on sovellettava näitä säännöksiä 1 päivästä tammikuuta 2022.
               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään.

               2.   Jäsenvaltioiden on toimitettava tässä direktiivissä säännellyistä kysymyksistä antamansa keskeiset kansalliset säännökset kirjallisina komissiolle.

            4 artikla
            Siirtymätoimenpiteet
            Jäsenvaltioiden on sovellettava ennen 1 päivää tammikuuta 2022 alkaneisiin tarkastuksiin kansallisia säännöksiä, joilla direktiivit 2003/90/EY ja 2003/91/EY, sellaisina kuin ne ovat ennen tällä direktiivillä tehtäviä muutoksia, on saatettu osaksi kansallista lainsäädäntöä.

            5 artikla
            Voimaantulo
            Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            6 artikla
            Osoitus
            Tämä direktiivi on osoitettu kaikille jäsenvaltioille.

            Tehty Brysselissä 6 päivänä toukokuuta 2021.

                  Komission puolesta

                  Puheenjohtaja

               Ursula VON DER LEYEN

            (1)  EYVL L 193, 20.7.2002, s. 1.

            (2)  EYVL L 193, 20.7.2002, s. 33.

            (3)  Komission direktiivi 2003/90/EY, annettu 6 päivänä lokakuuta 2003, täytäntöönpanotoimenpiteistä neuvoston direktiivin 2002/53/EY 7 artiklan soveltamiseksi eräiden viljelykasvilajien lajiketarkastuksiin sisältyvien ominaisuuksien vähimmäismäärän sekä tarkastusten vähimmäisedellytyksien osalta (EUVL L 254, 8.10.2003, s. 7).

            (4)  Komission direktiivi 2003/91/EY, annettu 6 päivänä lokakuuta 2003, täytäntöönpanotoimenpiteistä neuvoston direktiivin 2002/55/EY 7 artiklan soveltamiseksi tarkastuksissa vähintään käsiteltävien ominaisuuksien sekä eräiden vihanneslajien lajiketarkastuksissa vaadittavien vähimmäisedellytysten osalta (EUVL L 254, 8.10.2003, s. 11).

            (5)  Komission täytäntöönpanodirektiivi (EU) 2021/415, annettu 8 päivänä maaliskuuta 2021, neuvoston direktiivien 66/401/ETY ja 66/402/ETY muuttamisesta taksonomisten ryhmien ja tiettyjen siemenien ja rikkakasvien nimien mukauttamiseksi tieteellisen ja teknisen tietämyksen kehityksen mukaisiksi (EUVL L 81, 9.3.2021, s. 65).

            (6)  Neuvoston direktiivi 66/401/ETY, annettu 14 päivänä kesäkuuta 1966, rehukasvien siementen pitämisestä kaupan (EYVL 125, 11.7.1966, s. 2298).

            (7)  Neuvoston direktiivi 66/402/ETY, annettu 14 päivänä kesäkuuta 1966, viljakasvien siementen pitämisestä kaupan (EYVL 125, 11.7.1966, s. 2309).

            LIITE

               A osa – Muutokset direktiivin 2003/90/EY liitteisiin I ja II

                     ”LIITE I

                        Luettelo 1 artiklan 2 kohdan a alakohdassa tarkoitetuista lajeista, joiden on vastattava yhteisön kasvilajikeviraston teknisiä protokollia
                         (*)

                                    Tieteellinen nimi

                                    Yleiskielinen nimi

                                    Yhteisön kasvilajikeviraston protokolla

                                    Festuca arundinacea Schreb.

                                 Ruokonata

                                 TP 39/1, 1.10.2015.

                                    Festuca filiformis Pourr.

                                 Hapsilampaannata

                                 TP 67/1, 23.6.2011.

                                    Festuca ovina L.

                                 Lampaannata

                                 TP 67/1, 23.6.2011.

                                    Festuca pratensis Huds.

                                 Nurminata

                                 TP 39/1, 1.10.2015.

                                    Festuca rubra L.

                                 Punanata

                                 TP 67/1, 23.6.2011.

                                    Festuca trachyphylla (Hack.) Hack.

                                 Jäykkänata

                                 TP 67/1, 23.6.2011.

                                    Lolium multiflorum Lam.

                                 Italianraiheinä

                                 TP 4/2, 19.3.2019.

                                    Lolium perenne L.

                                 Englanninraiheinä

                                 TP 4/2, 19.3.2019.

                                    Lolium x hybridum Hausskn.

                                 Hybridiraiheinä

                                 TP 4/2, 19.3.2019.

                                    Pisum sativum L. (partim)

                                 Peltoherne

                                 TP 7/2 Rev. 3, 6.3.2020.

                                    Poa pratensis L.

                                 Niittynurmikka

                                 TP 33/1, 15.3.2017.

                                    Vicia faba L.

                                 Härkäpapu

                                 TP 8/1, 19.3.2019.

                                    Vicia sativa L.

                                 Rehuvirna

                                 TP 32/1, 19.4.2016.

                                    Brassica napus L. var. napobrassica (L.) Rchb.

                                 Lanttu

                                 TP 89/1, 11.3.2015.

                                    Raphanus sativus L. var. oleiformis Pers.

                                 Öljyretikka

                                 TP 178/1, 15.3.2017.

                                    Brassica napus L. (partim)

                                 Rapsi

                                 TP 36/3, 21.4.2020.

                                    Cannabis sativa L.

                                 Hamppu

                                 TP 276/1 Partial Rev., 21.3.2018

                                    Glycine max (L.) Merr.

                                 Soijapapu

                                 TP 80/1, 15.3.2017.

                                    Gossypium spp.

                                 Puuvilla

                                 TP 88/2, 11.12.2020.

                                    Helianthus annuus L.

                                 Auringonkukka

                                 TP 81/1, 31.10.2002.

                                    Linum usitatissimum L.

                                 Pellavansiemen

                                 TP 57/2, 19.3.2014.

                                    Sinapis alba L.

                                 Keltasinappi

                                 TP 179/1, 15.3.2017.

                                    Avena nuda L.

                                 Kuoreton kaura

                                 TP 20/3, 6.3.2020.

                                    Avena sativa L. (myös A. byzantina K. Koch)

                                 Kaurat ja punakaura

                                 TP 20/3, 6.3.2020.

                                    Hordeum vulgare L.

                                 Ohra

                                 TP 19/5, 19.3.2019.

                                    Oryza sativa L.

                                 Riisi

                                 TP 16/3, 1.10.2015.

                                    Secale cereale L.

                                 Ruis

                                 TP 58/1, 31.10.2002.

                                    Sorghum bicolor (L.) Moench subsp. bicolor

                                 Durra

                                 TP 122/1, 19.3.2019.

                                    Sorghum bicolor (L.) Moench subsp. drummondii (Steud.) de Wet ex Davidse

                                 Sudaninruoho

                                 TP 122/1, 19.3.2019.

                                    Sorghum bicolor (L.) Moench subsp. bicolor x Sorghum bicolor (L.) Moench subsp. drummondii (Steud.) de Wet ex Davidse

                                    Sorghum bicolor subsp. bicolor- ja Sorghum bicolor subsp. drummondii -lajien risteytyksen tuloksena syntyvät hybridit

                                 TP 122/1, 19.3.2019.

                                    xTriticosecale Wittm. ex A. Camus

                                 Hybridit, jotka ovat syntyneet erään Triticum-suvun lajin ja erään Secale-suvun lajin risteytymisen tuloksena

                                 TP 121/2 Rev. 1, 16.2.2011.

                                    Triticum aestivum L. subsp. aestivum

                                 Vehnä

                                 TP 3/5, 19.3.2019.

                                    Triticum turgidum L. subsp. durum (Desf.) van Slageren

                                 Durumvehnä

                                 TP 120/3, 19.3.2014.

                                    Zea mays L. (partim)

                                 Maissi

                                 TP 2/3, 11.3.2010.

                                    Solanum tuberosum L.

                                 Peruna

                                 TP 23/3, 15.3.2017.

                     LIITE II

                        Luettelo 1 artiklan 2 kohdan b alakohdassa tarkoitetuista lajeista, joiden on vastattava kasvilajikkeiden kansainvälisen suojeluliiton antamia testauksen yleisohjeita
                         (*)

                                    Tieteellinen nimi

                                    Yleiskielinen nimi

                                    UPOV:n yleisohjeet

                                    Beta vulgaris L.

                                 Rehujuurikas

                                 TG/150/3, 4.11.1994.

                                    Agrostis canina L.

                                 Luhtarölli

                                 TG/30/6, 12.10.1990.

                                    Agrostis gigantea Roth

                                 Isorölli

                                 TG/30/6, 12.10.1990.

                                    Agrostis stolonifera L.

                                 Rönsyrölli

                                 TG/30/6, 12.10.1990.

                                    Agrostis capillaris L.

                                 Nurmirölli

                                 TG/30/6, 12.10.1990.

                                    Bromus catharticus Vahl

                                 Litteäkattara

                                 TG/180/3, 4.4.2001.

                                    Bromus sitchensis Trin.

                                 Sitkankattara

                                 TG/180/3, 4.4.2001.

                                    Dactylis glomerata L.

                                 Koiranheinä

                                 TG/31/8, 17.4.2002.

                                    xFestulolium Asch. et Graebn.

                                 Hybridejä, jotka ovat syntyneet erään Festuca-suvun lajin ja erään Lolium-suvun lajin risteytymisen tuloksena

                                 TG/243/1, 9.4.2008.

                                    Phleum nodosum L.

                                 Ketotähkiö

                                 TG/34/7, 17.12.2020.

                                    Phleum pratense L.

                                 Timotei

                                 TG/34/7, 17.12.2020.

                                    Lotus corniculatus L.

                                 Keltamaite

                                 TG 193/1, 9.4.2008.

                                    Lupinus albus L.

                                 Valkolupiini

                                 TG/66/4, 31.3.2004.

                                    Lupinus angustifolius L.

                                 Kapealehdykkäinen lupiini

                                 TG/66/4, 31.3.2004.

                                    Lupinus luteus L.

                                 Keltalupiini

                                 TG/66/4, 31.3.2004.

                                    Medicago doliata Carmign.

                                 Medicago doliata Carmign.

                                 TG/228/1, 5.4.2006.

                                    Medicago italica (Mill.) Fiori

                                 Vieterimailanen

                                 TG/228/1, 5.4.2006.

                                    Medicago littoralis Rohde ex Loisel.

                                 Merimailanen/Rantamailanen

                                 TG/228/1, 5.4.2006.

                                    Medicago lupulina L.

                                 Nurmimailanen

                                 TG/228/1, 5.4.2006.

                                    Medicago murex Willd.

                                 Pallomailanen

                                 TG/228/1, 5.4.2006.

                                    Medicago polymorpha L.

                                 Piikkimailanen

                                 TG/228/1, 5.4.2006.

                                    Medicago rugosa Desr.

                                 Medicago rugosa Desr.

                                 TG/228/1, 5.4.2006.

                                    Medicago sativa L.

                                 Sinimailanen

                                 TG/6/5, 6.4.2005.

                                    Medicago scutellata (L.) Mill.

                                 Medicago scutellata (L.) Mill.

                                 TG/228/1, 5.4.2006.

                                    Medicago truncatula Gaertn.

                                 Palikkamailanen

                                 TG/228/1, 5.4.2006.

                                    Medicago x varia T. Martyn

                                 Rehumailanen

                                 TG/6/5, 6.4.2005.

                                    Trifolium pratense L.

                                 Puna-apila

                                 TG/5/8, 17.12.2020.

                                    Trifolium repens L.

                                 Valkoapila

                                 TG/38/7, 9.4.2003.

                                    Trifolium subterraneum L.

                                 Maa-apila

                                 TG/170/3, 4.4.2001.

                                    Phacelia tanacetifolia Benth.

                                 Aitohunajakukka

                                 TG/319/1, 5.4.2017.

                                    Arachis hypogaea L.

                                 Maapähkinä

                                 TG/93/4, 9.4.2014.

                                    Brassica juncea (L.) Czern

                                 Sareptansinappi

                                 TG/335/1, 17.12.2020.

                                    Brassica rapa L. var. silvestris (Lam.) Briggs

                                 Rypsi

                                 TG/185/3, 17.4.2002.

                                    Carthamus tinctorius L.

                                 Värisaflori

                                 TG/134/3, 12.10.1990.

                                    Papaver somniferum L.

                                 Unikko

                                 TG/166/4, 9.4.2014

               ”

               B osa – Muutokset direktiivin 2003/91/EY liitteisiin

                     ”LIITE I

                        Luettelo 1 artiklan 2 kohdan a alakohdassa tarkoitetuista lajeista, joiden on vastattava yhteisön kasvilajikeviraston teknisiä protokollia
                         (*)

                                    Tieteellinen nimi

                                    Yleiskielinen nimi

                                    Yhteisön kasvilajikeviraston protokolla

                                    Allium cepa L. (Cepa group)

                                 Kepasipuli, ruokasipuli

                                 TP 46/2, 1.4.2009.

                                    Allium cepa L. (Aggregatum group)

                                 Salottisipuli

                                 TP 46/2, 1.4.2009.

                                    Allium fistulosum L.

                                 Pillisipuli

                                 TP 161/1, 11.3.2010.

                                    Allium porrum L.

                                 Purjo

                                 TP 85/2, 1.4.2009.

                                    Allium sativum L.

                                 Valkosipuli

                                 TP 162/1, 25.3.2004.

                                    Allium schoenoprasum L.

                                 Ruohosipuli

                                 TP 198/2, 11.3.2015.

                                    Apium graveolens L.

                                 Selleri

                                 TP 82/1, 13.3.2008.

                                    Apium graveolens L.

                                 Mukulaselleri

                                 TP 74/1, 13.3.2008.

                                    Asparagus officinalis L.

                                 Parsa

                                 TP 130/2, 16.2.2011.

                                    Beta vulgaris L.

                                 Punajuurikas, myös Cheltenham-juurikas

                                 TP 60/1, 1.4.2009.

                                    Beta vulgaris L.

                                 Lehtijuurikas tai lehtimangoldi

                                 TP 106/1, 11.3.2015.

                                    Brassica oleracea L.

                                 Lehtikaali

                                 TP 90/1, 16.2.2011.

                                    Brassica oleracea L.

                                 Kukkakaali

                                 TP 45/2 Rev. 2, 21.3.2018.

                                    Brassica oleracea L.

                                 Parsakaali

                                 TP 151/2 Rev. 2, 21.4.2020.

                                    Brassica oleracea L.

                                 Ruusukaali/brysselinkaali

                                 TP 54/2 Rev., 15.3.2017

                                    Brassica oleracea L.

                                 Kyssäkaali

                                 TP 65/1 Rev., 15.3.2017

                                    Brassica oleracea L.

                                 Kurttukaali, valkokaali ja punakaali

                                 TP 48/3 Rev., 15.3.2017

                                    Brassica rapa L.

                                 Kiinankaali

                                 TP 105/1, 13.3.2008.

                                    Capsicum annuum L.

                                 Paprika

                                 TP 76/2 Rev. 2, 21.4.2020.

                                    Cichorium endivia L.

                                 Kähäräendiivi ja siloendiivi

                                 TP 118/3, 19.3.2014.

                                    Cichorium intybus L.

                                 Teollisuussikuri

                                 TP 172/2, 1.12.2005.

                                    Cichorium intybus L.

                                 Isolehtisikuri

                                 TP 154/1 Rev., 19.3.2019

                                    Cichorium intybus L.

                                 Salaattisikuri

                                 TP 173/2, 21.3.2018.

                                    Citrullus lanatus (Thunb.) Matsum. et Nakai

                                 Vesimeloni

                                 TP 142/2, 19.3.2014.

                                    Cucumis melo L.

                                 Meloni

                                 TP 104/2 Rev., 21.4.2020

                                    Cucumis sativus L.

                                 Kurkku ja avomaankurkku

                                 TP 61/2 Rev. 2, 19.3.2019.

                                    Cucurbita maxima Duchesne

                                 Jättikurpitsa

                                 TP 155/1, 11.3.2015.

                                    Cucurbita pepo L.

                                 Kesäkurpitsa

                                 TP 119/1 Rev., 19.3.2014

                                    Cynara cardunculus L.

                                 Latva-artisokka ja kardoni

                                 TP 184/2 Rev., 6.3.2020

                                    Daucus carota L.

                                 Porkkana

                                 TP 49/3, 13.3.2008.

                                    Foeniculum vulgare Mill.

                                 Fenkoli

                                 TP 183/1, 25.3.2004.

                                    Lactuca sativa L.

                                 Lehtisalaatti

                                 TP 13/6 Rev., 15.2.2019

                                    Solanum lycopersicum L.

                                 Tomaatti

                                 TP 44/4 Rev. 4, 21.4.2020.

                                    Petroselinum crispum (Mill.) Nyman ex A. W. Hill

                                 Persilja

                                 TP 136/1, 21.3.2007.

                                    Phaseolus coccineus L.

                                 Ruusupapu

                                 TP 9/1, 21.3.2007.

                                    Phaseolus vulgaris L.

                                 Tarhapapu ja salkopapu

                                 TP 12/4, 27.2.2013.

                                    Pisum sativum L. (partim)

                                 Silpoydinherne, silpoherne ja sokeriherne

                                 TP 7/2 Rev. 3, 6.3.2020.

                                    Raphanus sativus L.

                                 Retiisi, retikka

                                 TP 64/2 Rev. Corr., 11.3.2015

                                    Rheum rhabarbarum L

                                 Raparperi

                                 TP 62/1, 19.4.2016.

                                    Scorzonera hispanica L.

                                 Kaurajuuri tai mustajuuri

                                 TP 116/1, 11.3.2015.

                                    Solanum melongena L.

                                 Munakoiso

                                 TP 117/1, 13.3.2008.

                                    Spinacia oleracea L.

                                 Pinaatti

                                 TP 55/5 Rev. 3, 6.3.2020.

                                    Valerianella locusta (L.) Laterr.

                                 Vuonankaali

                                 TP 75/2, 21.3.2007.

                                    Vicia faba L. (partim)

                                 Härkäpapu

                                 TP 206/1, 25.3.2004.

                                    Zea mays L. (partim)

                                 Sokerimaissi ja paukkumaissi

                                 TP 2/3, 11.3.2010.

                                    Solanum habrochaites S. Knapp & D.M. Spooner; Solanum lycopersicum L. x Solanum habrochaites S. Knapp & D.M. Spooner; Solanum lycopersicum L. x Solanum peruvianum (L.) Mill.; Solanum lycopersicum L. x Solanum cheesmaniae (L. Ridley) Fosberg; Solanum pimpinellifolium L. x Solanum habrochaites S. Knapp & D.M. Spooner

                                 Tomaatin perusrungot

                                 TP 294/1 Rev. 4, 21.4.2020.

                                    Cucurbita maxima Duchesne x Cucurbita moschata Duchesne

                                    Cucurbita maxima Duchesne x Cucurbita moschata Duchesne lajienväliset hybridit käytettäviksi perusrunkoina

                                 TP 311/1, 15.3.2017.

                     LIITE II

                        Luettelo 1 artiklan 2 kohdan b alakohdassa tarkoitetuista lajeista, joiden on vastattava kasvilajikkeiden kansainvälisen suojeluliiton antamia testauksen yleisohjeita
                         (*)

                                    Tieteellinen nimi

                                    Yleiskielinen nimi

                                    UPOV:n yleisohjeet

                                    Brassica rapa L.

                                 Nauris

                                 TG/37/10, 4.4.2001

               ”

               (*)  Nämä protokollat ovat saatavilla yhteisön kasvilajikeviraston internetsivuilla (www.cpvo.europa.eu).

               (*)  Nämä yleisohjeet ovat saatavilla kasvilajikkeiden kansainvälisen suojeluliiton internetsivulla (www.upov.int).

               (*)  Nämä protokollat ovat saatavilla yhteisön kasvilajikeviraston internetsivuilla (www.cpvo.europa.eu).

               (*)  Nämä yleisohjeet ovat saatavilla kasvilajikkeiden kansainvälisen suojeluliiton internetsivulla (www.upov.int).


title: Euroopan parlamentin ja neuvoston direktiivi (EU) 2021/2261, annettu 15 päivänä joulukuuta 2021, direktiivin 2009/65/EY muuttamisesta siltä osin kuin on kyse avaintietoasiakirjojen käytöstä siirtokelpoisiin arvopapereihin kohdistuvaa yhteistä sijoitustoimintaa harjoittavien yritysten (yhteissijoitusyritykset) rahastoyhtiöiden toimesta (ETA:n kannalta merkityksellinen teksti)

text:
                  20.12.2021

                  FI

                  Euroopan unionin virallinen lehti

                  L 455/15

         EUROOPAN PARLAMENTIN JA NEUVOSTON DIREKTIIVI (EU) 2021/2261,
         annettu 15 päivänä joulukuuta 2021,
         direktiivin 2009/65/EY muuttamisesta siltä osin kuin on kyse avaintietoasiakirjojen käytöstä siirtokelpoisiin arvopapereihin kohdistuvaa yhteistä sijoitustoimintaa harjoittavien yritysten (yhteissijoitusyritykset) rahastoyhtiöiden toimesta
         (ETA:n kannalta merkityksellinen teksti)
         EUROOPAN PARLAMENTTI JA EUROOPAN UNIONIN NEUVOSTO, jotka
         ottavat huomioon Euroopan unionin toiminnasta tehdyn sopimuksen ja erityisesti sen 53 artiklan 1 kohdan,
         ottavat huomioon Euroopan komission ehdotuksen,
         sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
         ottavat huomioon Euroopan talous- ja sosiaalikomitean lausunnon (1),
         noudattavat tavallista lainsäätämisjärjestystä (2),
         sekä katsovat seuraavaa:

                     (1)

                     Euroopan parlamentin ja neuvoston direktiivin 2009/65/EY (3) 78 artiklassa edellytetään, että sijoitusyhtiöt ja rahastoyhtiöt laativat lyhyen asiakirjan, joka sisältää avaintiedot sijoittajille tarjottavien siirtokelpoisiin arvopapereihin kohdistuvaa yhteistä sijoitustoimintaa harjoittavien yritysten (yhteissijoitusyritykset) keskeisistä ominaisuuksista, jäljempänä ’sijoittajalle annettavat avaintiedot’, jotta kyseiset sijoittajat voivat kohtuullisen hyvin ymmärtää heille tarjotun yhteissijoitusyrityksen luonteen ja riskit ja voivat näin ollen tehdä perusteltuja sijoituspäätöksiä.

                     (2)

                     Euroopan parlamentin ja neuvoston asetuksessa (EU) N:o 1286/2014 (4) edellytetään, että vähittäismarkkinoille tarkoitettujen paketoitujen ja vakuutusmuotoisten sijoitustuotteiden (PRIIP-tuotteet) kehittäjät laativat ja julkaisevat ennen PRIIP-tuotteen asettamista yksityissijoittajien saataville kyseistä tuotetta koskevan avaintietoasiakirjan, jäljempänä ’avaintietoasiakirja’, jotta yksityissijoittajat voivat ymmärtää kyseisen PRIIP-tuotteen keskeiset ominaisuudet ja riskit sekä vertailla niitä.

                     (3)

                     Yhteissijoitusyritykset katsotaan myös PRIIP-tuotteiksi, joiden osalta edellytetään avaintietoasiakirjaa asetuksen (EU) N:o 1286/2014 mukaisesti. Kyseisen asetuksen 32 artiklan 1 kohdassa kuitenkin vapautetaan direktiivin 2009/65/EY 2 artiklan 1 kohdan b alakohdassa määritellyt rahastoyhtiöt, kyseisen direktiivin 27 artiklassa tarkoitetut sijoitusyhtiöt sekä kyseisen direktiivin 1 artiklan 2 kohdassa tarkoitettujen yhteistä sijoitustoimintaa harjoittavien yritysten (yhteissijoitusyritykset) osuuksia koskevaa neuvontaa antavat tai niitä myyvät henkilöt kyseisessä asetuksessa säädetyistä velvoitteista ja siten velvoitteesta antaa avaintietoasiakirja 31 päivään joulukuuta 2021 saakka, jäljempänä ’siirtymäjärjestely’.

                     (4)

                     Komission delegoidulla asetuksella (EU) 2017/653 (5) täydennetään asetusta (EU) N:o 1286/2014 vahvistamalla avaintietoasiakirjan esittämistä, sisältöä ja vakiomuotoa sekä riskien ja tuottojen esittämisessä ja kulujen laskennassa käytettäviä menetelmiä koskevat tekniset sääntelystandardit ja avaintietoasiakirjaan sisältyvien tietojen uudelleentarkastelun edellytykset ja vähimmäistiheys sekä edellytykset, joita sovelletaan avaintietoasiakirjan toimittamiseen yksityissijoittajille.

                     (5)

                     Komissio antoi 7 päivänä syyskuuta 2021 delegoidun asetuksen delegoidussa asetuksessa (EU) 2017/653 vahvistettujen teknisten sääntelystandardien muuttamisesta useita sijoitusvaihtoehtoja sisältävien PRIIP-tuotteiden tuottonäkymien perustana olevan menetelmän ja esitystavan, kulujen esittämisen ja yleisten kuluindikaattoreiden laskentamenetelmän ja aiempaa tuotto- tai arvonkehitystä koskevien tietojen esittämisen ja sisällön osalta sekä asetuksen (EU) N:o 1286/2014 32 artiklassa tarkoitettujen rahasto-osuuksia tarjoavien PRIIP-tuotteiden kehittäjiin sovellettavan siirtymäjärjestelyn yhdenmukaistamisesta kyseisessä artiklassa vahvistetun pidennetyn siirtymäjärjestelyn kanssa. Kyseisen delegoidun asetuksen soveltamispäivä on 1 päivä heinäkuuta 2022, mutta on tärkeää ottaa huomioon tarve antaa rahastoyhtiöille, sijoitusyhtiöille ja yhteissijoitusyritysten ja muiden kuin yhteissijoitusyritysten osuuksista neuvoja antaville tai niitä myyville henkilöille riittävästi aikaa valmistautua siirtymäjärjestelyn päättymiseen ja siten velvoitteeseen laatia avaintietoasiakirja.

                     (6)

                     Jotta avaintietoasiakirjan laatimisvelvoitteeseen olisi riittävästi aikaa valmistautua, asetusta (EU) N:o 1286/2014 on muutettu Euroopan parlamentin ja neuvoston asetuksella (EU) 2021/2259 (6). siirtymäjärjestelyn jatkamiseksi 31 päivään joulukuuta 2022 saakka.

                     (7)

                     Sijoittajalle annettavat avaintiedot ja avaintietoasiakirjat kattavat olennaisilta osin samat tiedonantovaatimukset. Sen vuoksi on tarpeen varmistaa, että PRIIP-tuotteisiin sijoittavat yksityissijoittajat, jotka ovat kiinnostuneita hankkimaan yhteissijoitusyritysten osuuksia, eivät saa 1 päivästä tammikuuta 2023 samasta rahoitustuotteesta molempia asiakirjoja. Sen vuoksi olisi säädettävä, että avaintietoasiakirjan on katsottava täyttävän vaatimukset, joita sovelletaan sijoittajalle annettaviin avaintietoihin. Sijoitusyhtiöiden ja rahastoyhtiöiden olisi lisäksi muiden sijoittajien kuin yksityissijoittajien osalta jatkettava sijoittajalle annettavien avaintietojen laatimista direktiivin 2009/65/EY mukaisesti, elleivät ne päätä laatia asetuksessa (EU) N:o 1286/2014 tarkoitettua avaintietoasiakirjaa. Tällaisissa tapauksissa toimivaltaisten viranomaisten ei olisi vaadittava sijoitusyhtiöitä ja rahastoyhtiöitä toimittamaan sijoittajalle annettavia avaintietoja, vaan kyseisille sijoittajille olisi toimitettava ainoastaan avaintietoasiakirja.

                     (8)

                     Direktiivi 2009/65/EY olisi sen vuoksi muutettava vastaavasti,

               OVAT HYVÄKSYNEET TÄMÄN DIREKTIIVIN:

            1 artikla
            Lisätään direktiiviin 2009/65/EY artikla seuraavasti:

                  ”82 a artikla

                     1.   Jäsenvaltioiden on varmistettava, että jos sijoitusyhtiö tai jonkin hoitamansa sijoitusrahaston osalta rahastoyhtiö laatii, toimittaa, tarkistaa ja kääntää avaintietoasiakirjan, joka täyttää Euroopan parlamentin ja neuvoston asetuksessa (EU) N:o 1286/2014 (*1) säädetyt avaintietoasiakirjoja koskevat vaatimukset, toimivaltaiset viranomaiset katsovat, että kyseinen avaintietoasiakirja täyttää tämän direktiivin 78–82 ja 94 artiklassa asetetut sijoittajalle annettaviin avaintietoihin sovellettavat vaatimukset.

                     2.   Jäsenvaltioiden on varmistettava, että toimivaltaiset viranomaiset eivät vaadi sijoitusyhtiötä tai jonkin sen hoitaman sijoitusrahaston osalta rahastoyhtiötä laatimaan tämän direktiivin 78–82 ja 94 artiklan mukaisesti sijoittajalle annettavia avaintietoja, jos se laatii, toimittaa, tarkistaa ja kääntää avaintietoasiakirjan, joka täyttää asetuksessa (EU) N:o 1286/2014 säädetyt avaintietoasiakirjoja koskevat vaatimukset.

            2 artikla

               1.   Jäsenvaltioiden on annettava ja julkaistava tämän direktiivin noudattamisen edellyttämät säännökset viimeistään 30 päivänä kesäkuuta 2022. Niiden on viipymättä ilmoitettava tästä komissiolle.
               Niiden on sovellettava näitä säännöksiä 1 päivästä tammikuuta 2023.
               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

               2.   Jäsenvaltioiden on toimitettava tässä direktiivissä säännellyistä kysymyksistä antamansa keskeiset kansalliset säännökset kirjallisina komissiolle.

            3 artikla
            Tämä direktiivi tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            4 artikla
            Tämä direktiivi on osoitettu kaikille jäsenvaltioille.

            Tehty Strasbourgissa 15 päivänä joulukuuta 2021.

                  Euroopan parlamentin puolesta

                  Puhemies

               D. M. SASSOLI

                  Neuvoston puolesta

                  Puheenjohtaja

               A. LOGAR

            (1)  Lausunto annettu 20. lokakuuta 2021 (ei vielä julkaistu virallisessa lehdessä).

            (2)  Euroopan parlamentin kanta, vahvistettu 23. marraskuuta 2021 (ei vielä julkaistu virallisessa lehdessä), ja neuvoston päätös, tehty 9. joulukuuta 2021.

            (3)  Euroopan parlamentin ja neuvoston direktiivi 2009/65/EY, annettu 13 päivänä heinäkuuta 2009, siirtokelpoisiin arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta (EUVL L 302, 17.11.2009, s. 32).

            (4)  Euroopan parlamentin ja neuvoston asetus (EU) N:o 1286/2014, annettu 26 päivänä marraskuuta 2014, vähittäismarkkinoille tarkoitettuja paketoituja ja vakuutusmuotoisia sijoitustuotteita (PRIIP-tuotteita) koskevista avaintietoasiakirjoista (EUVL L 352, 9.12.2014, s. 1).

            (5)  Komission delegoitu asetus (EU) 2017/653, annettu 8 päivänä maaliskuuta 2017, vähittäismarkkinoille tarkoitettuja paketoituja ja vakuutusmuotoisia sijoitustuotteita (PRIIP-tuotteita) koskevista avaintietoasiakirjoista annetun Euroopan parlamentin ja neuvoston asetuksen (EU) N:o 1286/2014 täydentämisestä vahvistamalla teknisiä sääntelystandardeja avaintietoasiakirjojen esittämisestä, sisällöstä, uudelleentarkastelusta ja tarkistamisesta sekä tällaisten asiakirjojen toimittamisvaatimuksen noudattamiseen liittyvien ehtojen täyttämisestä (EUVL L 100, 12.4.2017, s. 1).

            (6)  Euroopan parlamentin ja neuvoston asetus (EU) 2021/2259, annettu 15 päivänä joulukuuta 2021, asetuksen (EU) N:o 1286/2014 muuttamisesta rahastoyhtiöitä, sijoitusyhtiöitä ja siirtokelpoisiin arvopapereihin kohdistuvaa yhteistä sijoitustoimintaa harjoittavien yritysten (yhteissijoitusyritykset) ja muiden kuin yhteissijoitusyritysten osuuksia koskevaa neuvontaa antavia tai niitä myyviä henkilöitä koskevan siirtymäjärjestelyn jatkamiseksi (katso tämän virallisen lehden sivu 1).